open-index/open-wikipedia-markdown huggingface dataset:
Tosaint Ricketts

**Taucendas Riketsas** (*Tossaint Ricketts*; g. 1987 m. rugpjūčio 6 d.) – buvęs Kanados futbolininkas, puolėjas. Kitados atstovavo Kanados nacionalinei futbolo rinktinei. Buvęs „Sūduvos“ klubo narys.

## Karjera
Kanadietis žaidė Suomijoje, Norvegijoje, Turkijoje, Izraelyje. vėliau grįžo į gimtinę.

2019 m. sausį atvyko į Lietuvą. Atstovavo Marijampolės „Sūduvai“.2018 m. gruodžio mėn. žaidė paplūdimio tinklinį su Sūduvos klubo atstovu ir po to užsimezgė darbo santykiai.

2019 m. vasario 24 d. vykusiose Supertaurės rungtynėse pelnė antrą komandos įvartį ir padėjo iškovoti marijampoliečiams trofėjų.

2019 m. rugpjūčio 9 d. pranešta, kad futbolininkas palieka Marijampolės „Sūduvą“ ir grįžta į Kanadą. Karjerą tęsė MLS Per pusmetį praleistą Lietuvoje atstovaudamas „Sūduvai“ įvairiuose turnyruose pelnė dešimt įvarčių (aštuonis iš jų A lygoje).

Nuo 2019 m. žaidė Kanadoje ir atstovavo Vancouver Whitecaps.

## Pasiekimai
**[[FK Sūduva]]**
* LFF Supertaurės laimėtojas: 2019 m.

## Dalyvavimas čempionatuose

|}

## Šaltiniai

## Nuorodos
* CanadaSoccer national team profile
* Tosaint Ricketts at Green Bay Athletics
Krakė (ežeras)

**Krakė** – ežerėlis Lietuvoje, Trakų rajone, 2,5 km į rytus nuo Aukštadvario, Ubiškių miške. Ežerėlio ilgis iš šiaurės vakarų į pietryčius – 0,09 km, plotis – iki 0,075 km. Altitudė 121 m. Krantai aukšti, sausi. Šalia įsikūręs Krakės viensėdis. Veikia pramogų parkas. Ežerėlis nenutekantis, priklauso Verknės upės baseinui.

## Šaltiniai
Krakinis (Trakų r.)

**Krakinis** – ežeras Lietuvoje, Trakų rajone, 8,5 km į šiaurę nuo Trakų, Rykantų miške. Ežero ilgis iš šiaurės vakarų į pietryčius – 0,15 km, plotis – iki 0,07 km. Altitudė 135,8 m. Krantai žemi, plačiai užpelkėję, ištisai apaugę medžiais ir krūmais. Į rytus įsikūręs Burbiškių kaimas. Ežeras nenutekantis, gausiai užžėlęs vandens augalija, užankantis, priklauso Bražuolės upės baseinui.

## Šaltiniai
Krunio ežeras

**Krunio ežeras** – ežeras Lietuvoje, Trakų rajone, 5 km į pietvakarius nuo Semeliškių miestelio, Semeliškių miške. Ežero ilgis iš šiaurės vakarų į pietryčius – 0,44 km, plotis – iki 0,21 km. Altitudė 162,1 m.

Krantai daugiausia aukšti, tik šiaurės vakarų ir pietryčių krantai žemi ir pelkėti. Vakarinė ir pietinė ir dalis šiaurinės pakrantės apaugę medžiais, kitose pakrantėse plyti pievos. Šalia įsikūręs Krunio kaimas. Rytine pakrante eina kelias , į kurį įsijungia šiaurine ežero pakrante einantis kelias .

Ežeras nenutekantis, priklauso Strėvos intako Dabintos baseinui.

Ežero ankstesnis pavadinimas tikriausiai buvęs **Krunis*, kilęs nuo žodžių *krunė́ti* („kosėti, krenkšti“), *krunà* („kas nuolat kosi, krunas“).

## Šaltiniai
Antiochijos kunigaikštystė

**Antiochijos kunigaikštystė** () – kryžininkų įkurta valstybė, 1098–1268 m. gyvavusi Artimuosiuose Rytuose, dabartinėje pietų Turkijoje ir šiaurės Sirijoje. Sostinė – Antiochija (dabartinė Antakija).

## Istorija
Kunigaikštystę įkūrė I kryžiaus žygio dalyviai. Kol Balduinas I ir Tankredas žygiavo į rytus, kur įkūrė Edesos grafystę, didžioji kariaunos dalis, vedama Taranto kunigaikščio Boemundo, pasuko į pietus ir, po daugiau nei pusmečio apgulties, užėmė seldžiukų valdytą Antiochiją. Vėliau miestą buvo apgulę seldžiukai, bet kryžininkai jį išlaikė savo valdžioje. Kunigaikštystei priklausė teritorija prie Viduržemio jūros, apie dabartinį Antakijos miestą. Jos ribos nebuvo pastovios – vienus miestus kryžininkai užkariaudavo, kitus prarasdavo. Kunigaikštystei priklausė Tarsas, Laodikėja (Latakija), Haranas, Aleksandreta (Iskenderunas), Zardana, Apamėja, Sant Simeonas (Samandahas). 1119–1188 m. Antiochijos kunigaikštystei vasaliniais ryšiais priklausė Saono pilis.

Kunigaikštystė kariavo tiek su musulmonų valstybėmis, tiek su Bizantijos imperija. Nuo 1100 m. buvo kryžininkų įkurtos Jeruzalės karalystės vasalė. 1144 m. žlugus Edesai, Nuro ad Dino pajėgos įsiveržė į Antiochijos kunigaikštystę ir užėmė daugumą žemių. 1138–1153 ir 1159–1183 m. kunigaikštystė buvo Bizantijos imperijos vasalė. Mirus Manuilui I Komninui, Antiochija atsimetė nuo Bizantijos, įsivėlė į vidines kovas dėl Tripolio grafystės sosto. 1254 m. faktiškai tapo Kilikijos Armėnijos vasaline teritorija, bet pateko į mongolų ir mameliukų karo sūkurį. Antiochijos kunigaikštystė sudarė sąjungą su tuo metu galybę pasiekusiu Ilchanatu, padėjo mongolams užkariauti Alepą ir Damaską. 1260 m. Ain Džaluto mūšyje mameliukams įveikus mongolus, Baibarsas I atkovojo daugelį Ilchanato užimtų žemių, tarp jų ir Antiochiją (1268 m.).

## Santvarka
Daugumą kunigaikštystės gyventojų sudarė armėnai, sirai, taip pat nedidelis skaičius kryžininkų ir jų palikuonių, kurie sudarė valdantįjį visuomenės sluoksnį. Antiochijos kunigaikštystės valdymo sistema buvo panaši į Jeruzalės karalystės ir Bizantijos.

## Valdovai

Antiochijos kunigaikštystę valdė Boemundo palikuonys.
* Boemundas I (1098–1111 m.)
* Boemundas II (1111–1130 m.)
* Konstancija Antiochietė (1130–1163 m.; 1136–1149 m. su Raimundu, 1153–1160 m. su Reno)
* Raimundas iš Puatjė (1136–1149 m.)
* Reno iš Šatiljono (1153–1160 m.)
* Boemundas III (1163–1201 m.)
* Boemundas IV (1201–1216, 1219–1233 m.)
* Raimundas Rubenas (1216–1219 m.)
* Boemundas V (1233–1252 m.)
* Boemundas VI (1252–1268 m.)

Žlugus kunigaikštystei, Antiochijos kunigaikščio titulą turėjo Tripolio grafystės valdovai, o šiai žlugus – kai kurie Kipro karaliaus vaikai.

## Šaltiniai
Tripolio grafystė

**Tripolio grafystė** () – kryžininkų valstybė, 1102–1289 m. gyvavusi Artimuosiuose Rytuose, dabartinėse Libano ir vakarų Sirijos žemėse. Sostinė – Tripolis.

## Istorija
Tripolio grafystę kryžininkai įkūrė I kryžiaus žygio metu, netrukus tapo Jeruzalės karalystės vasale. Pirmoji sostinė buvo Tortosa (Tartusas). 1102–1109 m. Raimundo IV Tulūziečio (jam žuvus 1105 m. – kitų kryžininkų) vadovaujama kariuomenė laikė apgulusi seldžiukų valdytą Tripolį, kol galiausiai sugebėjo jį užimti. Nuo tada sostinė perkelta į Tripolį.

Grafystei priklausė teritorija į šiaurę nuo Jeruzalės karalystės: maždaug nuo Maraklėjos šiaurėje iki Beiruto pietuose. Vasaliniais ryšiais grafystei priklausė Krak de Ševaljė pilis. Iš rytų juosiantys Nusarijos kalnai sudarė svarbią gynybinę grandį. Tripolio grafystė nuolat kariavo su gretimomis musulmonų valstybėmis. Vadovybė nesudarė nuoseklios dinastinės linijos – nuolat vyko grumtynės ir intrigos dėl sosto, 1189–1287 m. grafystę valdė Antiochijos kunigaikščiai. XIII a. antroje pusėje grafystė buvo nuniokota karų ir bado, su kitais kryžininkų valstybių likučiais prisijungė prie mongolų žygio prieš mameliukus, bet patyrė pralaimėjimą. Mameliukai nugalėjo Antiochiją, tada 1271 m. apgulė Tripolį, bet Boemundui VI pavyko išsiderėti dėl paliaubų. Visgi, kryžininkams tebepalaikant Ilchanatą kovoje prieš mameliukus, šie 1289 m. vėl apsiautė Tripolį ir galutinai jį užėmė. Tai buvo viena paskutinių kryžininkų valdų Outremere.

## Santvarka
Valdantįjį visuomenės sluoksnį sudarė kryžininkai ir jų palikuoniai (italų, normanų, prancūzų kilmės). Tačiau dauguma vietinių gyventojų buvo krikščionys sirai, graikai, armėnai, taip pat musulmonai arabai bei drūzai. Vyravo lotynų, senoji prancūzų, italų, taip pat buvo paplitusios graikų, arabų kalbos. Pradžioje Tripolio grafystė religiškai buvo pavaldi Jeruzalės lotynų patriarchui, bet Ponso valdymo laikais persimetė ant Antiochijos patriarcho.

## Valdovai
* Raimundas IV Tulūzietis (1102–1105 m.)
* Alfonsas Jordanas (1105–1109 m.)
* Viljamas Jordanas (*reagentas*, 1105–1109 m.)
* Bertranas Tulūzietis (1109–1112 m.)
* Ponsas (1112–1137 m.)
* Raimundas II (1137–1152 m.)
* Raimundas III (1152–1187 m.)
* Raimundas IV (1187–1189 m.)
* Boemundas IV (1189–1233 m., taip pat Antiochijos kunigaikštis)
* Boemundas V (1233–1252 m., taip pat Antiochijos kunigaikštis)
* Boemundas VI (1252–1275 m., taip pat Antiochijos kunigaikštis)
* Boemundas VII (1275–1287 m. taip pat Antiochijos kunigaikštis)
* Liucija Tripolietė (1287–1289 m.)

## Šaltiniai
Robertas II

**Robertas II**, dėl nedidelio ūgio pramintas **Robertu Trumpakelniu** (, ; apie 1051 m. Normandijoje – 1134 m. vasario 3 d. Kardife, Velse) – Normandijos kunigaikštis (nuo 1087 iki 1106 m.), buvęs silpnu ir nekompetentingu valdovu, kurio prastą hercogystės administravimą iš dalies išpirko jo svarus indėlis į Pirmąjį kryžiaus žygį (1096–1099). 

Anglijos karaliaus Vilhelmo I Užkariautojo (1027–1087) vyriausias sūnus Robertas dar vaikystėje buvo pripažintas kaip tėvo įpėdinis Normandijoje. Nepaisant to, jis du kartus buvo sukilęs prieš savo tėvą (1077–1078 ir apie 1082–1083 m.) ir buvęs ištremtas Italijoje, kol grįžo kaip kunigaikštis po savo tėvo mirties 1087 m. Jis buvo visiškai nepajėgus kontroliuoti savo maištingųjų vasalų ar sukurti Normandijoje centrinę valdžią.

1091 m. Roberto jaunesnysis brolis Anglijos karalius Viljamas II Rudasis (*William II Rufus*) įsiveržė į Normandiją ir privertė Robertą užleisti dvi grafystes. Viljamas vėl puolė 1094 m. Taika buvo pasiekta, kai Viljamui mainais už pinigus buvo grąžinta Normandijos kontrolė. Tuomet Robertas prisijungė prie pirmojo kryžiuočių žygio į Artimuosius Rytus. Užstatęs broliui hercogystę, pinigus išnaudojo suburti savo kariuomenei, su kuria prisijungė prie Flandrijos grafo Roberto II (1065–1111) ir Blua grafo Stiveno (1045–1102) kontingentų. Jis kovojo Dorilėjo (*Dorylaeum*) mūšyje (prie dab. Eskišechiro), buvo Jeruzalės užgrobimo 1099 m. dalyvis. Jo drąsus vadovavimas 1099 m. prisidėjo prie pergalės Aškelone.

Kai Roberto jauniausias brolis Henrikas I (1069–1135) paveldėjo Anglijos karaliaus sostą iš Viljamo Rudojo, Robertas tuo metu buvo Italijoje. Jis paskubėjo grįžti ir užpulti Angliją, tačiau nesėkmingai. Henrikas savo ruožtu įsiveržė į Normandiją (1105 ir 1106 m.). 1106 m. rugsėjo 28 d. Robertas buvo paimtas į nelaisvę  Tenšbrė mūšyje (dab. Orno departamente). Likusią gyvenimo dalį praleido ir mirė įkalintas Kardifo pilies bokšte Velse. Palaidotas Glosterio katedroje Anglijoje.


Pictures of English History Plate XVII - Duke Robert Goes to Palestine.jpg|Robertas II traukia į Palestiną
Robert de Normandie at the Siege of Antioch 1097-1098.JPG|Robertas II Antiochijos apgultyje
Tinchebray Courteheuse 1054-1134.jpg|Atminimo akmuo pralaimėto Tenšbrė mūšio vietoje 
Robert Curthrose tomb, Gloucester Cathedral.jpg|miniatiūra|Roberto II kapas Glosterio katedroje
The tower in Cardiff castle where Robert Duke of Normondy was confin'd for 26 years.jpeg|Pilis, kurioje Robertas II kalėjo (Kardife)


## Nuorodos

* Sąrašas:Normandijos hercogai
* Robert II. Duke of Normandy (''britannica.com'')
Pavogti iš savo artimo

**Pavogti iš savo artimo** () – 1968 m. sukurta komedija.

## Pagrindiniai aktoriai
: *Aktorius – vaidmuo*
* Rock Hudson – kapitonas Maikas Hamonas
* Claudia Cardinale – Esmeralda
* Tomas Milian – Rodžeris
* Leon Askin – Velmanas
* Ellen Corby
* Walter Giller

## Turinys
 
Į Niujorko policininką Maiką Hamoną kreipiasi žavi italė Esmeralda, su kurios tėvu jiedu praeityje dirbo kartu. Mergina pasakoja painią istoriją, kad jos rankose per klaidą atsidūrė pavogtos brangenybės ir, kad ji nebūtų apkaltinta, prašo pagalbos jas grąžinti, kol šeimininkai nepastebėjo vagystės. Jiedu vyksta į Šveicariją, kur turi įveikti visas saugumo kliūtis, kad nepastebėti patektų į vilą kalnuose ir padėtų brangenybes atgal į seifą. Hamonas neįtaria, kad, pakliuvęs į namus, jis iš tiesų atvėrė kelią tikrajai vagystei, mat kol jis deda netikras brangenybes į seifą, Esmeralda apšvarina kitą...
Paola Cortellesi

**Paola Kortelezi** (, g. 1973 m. lapkričio 24 d. Roma) – italų aktorė ir TV bei radijo laidų vedėja.

## Biografija
Būdama 13, Paola įrašė dainą „Cacao meravigliao“, kuri tapo labai populiari šalyje ir buvo naudojama kaip TV laidos „Indietro tutta!“ džinglas. 

19 ji pradėjo mokytis vaidybos „Teatro Blu“ mokykloje. Karjerą pradėjo televizijoje, dalyvaudama įvairiuose šou („Macao“, „Mai dire Gol“ ir „Zelig“), vėliau sekė vaidmenys TV filmuose ir galiausiai kine. 2008 m. buvo nominuota David di Donatello apdovanojimui kaip geriausia antrojo plano aktorė, o 2011 m. laimėjo šį prizą kaip geriausia aktorė (filmas „Meilės eskortas“).

Paola taip pat žinoma kaip atlikėja, teatro aktorė bei parodijų kūrėja.

Nuo 2011 m. ji yra ištekėjusi už režisieriaus Riccardo Milani, turi dukterį (g. 2013).

## Apdovanojimai
* Cezario apdovanojimas – geriausia aktorė (2014)
* David di Donatello – geriausia aktorė (2011, nominacijos 2014, 2015, 2016, 2018)
* David di Donatello – geriausia antrojo plano aktorė (nominacija 2008)
* FICE – geriausia aktorė (2007)
* Golden Ciak – geriausia aktorė (2018)
* Globo d'oro – geriausia aktorė (nominacija 2011)
* Golden Graal – geriausia aktorė (nominacijos 2005, 2008, 2010, 2011)
* Nastro d‘Argento – geriausia aktorė (nominacijos 2011, 2014, 2015, 2016, 2018), geriausia antrojo plano aktorė (nominacijos 2002, 2009), Nino Manfredi apdovanojimas (2015)
 
## Filmografija

* Chiedimi se sono felice (2000)
* Un altr'anno e poi cresco (2000)
* Se fossi in te (2000)
* Bell'amico (2000)
* Amarsi può darsi (2001)
* A cavallo della tigre (2002)
* Passato prossimo (2002)
* Il posto dell'anima (2002)
* Tu la conosci Claudia? (2004)
* Non prendere impegni stasera (2006)
* Piano, solo (2007)
* Due partite (2009)
* La fisica dell'acqua (2009)
* Maschi contro femmine (2010)
* Femmine contro maschi (2011)
* Meilės eskortas (2011)
* C'è chi dice no (2011)
* Bosas svetainėje (2014)
* Sotto una buona stella (2014)
* Scusate se esisto! (2014)
* Maraviglioso Boccaccio (2015)
* Gli ultimi saranno ultimi (2015)
* Qualcosa di nuovo (2016)
* Motina ar tėvas? (2017)
* Come un gatto in tangenziale (2017)

## Šaltiniai

## Nuorodos

* IMDb profilis
Argonautų laivas (žvaigždynas)

**Argonautų laivas** (*Argo Navis*) yra senovinis, astronomų nebevartojamas pietų pusrutulyje buvusio žvaigždyno pavadinimas. Šis žvaigždynas buvo pernelyg didelis – 28 % didesnis už Hidrą, didžiausią dabartinį žvaigždyną. Todėl 1763 metais Nicolas Louis de Lacaille jį padalino į Burių, Kompaso, Laivo Kilio ir Laivagalio žvaigždynus. Argonautų laivui priklausė ir dabar Siurblio užimama dangaus dalis. Ryškiausia žvaigždyno žvaigždė buvo Kanopus.

Žvaigždynas buvo dažnai minimas senovės graikų mitologijoje, kur tapatintas su *[[Argas (laivas)|Argu]]* – laivu, kuriuo Jasonas ir kiti argonautai plaukė į Kolchidę, ieškodami aukso vilnos. Dėl Žemės ašies precesijos nemažai Argonautų laivo žvaigždžių (įskaitant Kanopų) iš Graikijos šiuo metu nebematomos. Jos gerai matyti iš toliau į pietus esančių geografinių platumų. Vedų astronomai šioje dangaus dalyje irgi įžvelgė „Valties“ žvaigždyną.

Žvaigždyno vardu taip pat pavadinta lietuvių fantasto Kazio Paulausko 1979 m. išspausdinta apysaka.

## Šaltiniai
Melodija (įrašų kompanija)

**Melodija** () – Rusijos (iki XX a. devintojo dešimtmečio pabaigos – TSRS) įrašų kompanija.

## Istorija
Įkurta 1964 m. kaip **„Visasąjunginė TSRS Kultūros ministerijos gramofono įrašų firma Melodija“** kompanija naudojosi daugeliu įrašų studijų, leidybos fabrikų bei platinimo centrų. Iki 1973 m. „Melodija“ išleido 1200 populiariausių to meto formatų – 33⅓ ir 78 apsisukimų per minutę vinilinių plokštelių – įrašų. Plokštelių tiražai siekė 190–200 mln. kopijų per metus, audiokasečių – 1 mln. Produkcija eksportuota į daugiau nei 70 šalių.

Daugumą kompanijos produkcijos sudarė klasikinė bei tarybinių kompozitorių ir muzikantų muzika, tarybinių teatro aktorių įrašai, pasakos vaikams. „Melodija“ taip pat leido sėkmingiausių Vakarų pop, džiazo bei roko atlikėjų įrašus, tarp jų ABBA, Paul McCartney, Boney M., Dave Grusin, Amanda Lear, and Bon Jovi.

## Šaltiniai
Kunigiškės ežeras

**Kunigiškės ežeras** – ežeras Lietuvoje, Trakų rajone, 10,5 km į šiaurės rytus nuo Trakų. Ežero ilgis iš vakarų į rytus – 0,17 km, plotis – iki 0,1 km. Altitudė 107 m. Krantai žemi, pelkėti, tik šiaurinis krantas aukštesnis. Šiaurinėje pakrantėje stūkso miškas, į pietus plyti pelkė, pievos. Per pietinę ežero dalį prateka Neries intakas Vilsa (Sumakas). Šalia įsikūręs Žemųjų Semeniukų kaimas.

## Šaltiniai
Laukščežeris

**Laukščežeris** – ežeras Lietuvoje, Trakų rajone, 4 km į pietus nuo Onuškio, Taučionių geomorfologiniame draustinyje. Ežero ilgis iš šiaurės į pietus – 0,17 km, plotis – iki 0,1 km. Altitudė 146,4 m. Krantai žemi, pelkėti, tik rytinis krantas aukštas ir apaugęs mišku. Ežeras telkšo ~ 9 ha dydžio pelkės šiaurrytinėje dalyje. Į šiaurės vakarus įsikūręs Taučionių kaimas. Ežeras nenutekantis, priklauso Varėnės intako Musės baseinui.

## Šaltiniai
Laumena (Trakų r.)

**Laumena** – ežeras Lietuvoje, Trakų rajone, 5,5 km į pietus nuo Semeliškių miestelio. Ežero ilgis iš šiaurės vakarų į pietryčius – 0,26 km, plotis – iki 0,06 km. Altitudė 147,6 m. Krantai aukštoki, sausi. Iš šiaurės ir pietų prieina Nečiūnų miškas, į rytus plyti dirbami laukai ir pievos, įsikūręs Bijūnų kaimas, eina kelias . Ežeras nenutekantis, priklauso Strėvos upės baseinui.

## Šaltiniai
Laužaraistis

**Laužaraistis** – ežeras Lietuvoje, Trakų rajone, 3,5 km į pietus nuo Aukštadvario. Ežero ilgis iš pietvakarių į šiaurės rytus – 0,42 km, plotis – iki 0,13 km. Altitudė 136,8 m. Krantai daugiausia aukštoki, ištisai apaugę siauru medžių ir krūmų ruožu. Aplinkui plyti pievos, pietinėje pakrantėje auga miškelis. Pietuose įteka upelis iš Nyležerio ežero. Šalia įsikūręs Totoriškių kaimas. Ežeras nenutekantis, priklauso Verknės intako Strūzdos upelio baseinui.

## Šaltiniai
Lentvario akis

**Lentvario akis** – ežerėlis Lietuvoje, Trakų rajone, Lentvario miesto vakarinėje dalyje. Ežero ilgis iš vakarų į rytus – 0,14 km, plotis – iki 0,08 km. Altitudė 137,5 m. Krantai žemi, beveik ištisai apaugę medžiais ir krūmynais. Pakrantėse auga miškeliai, plyti pievos. Šiaurės vakaruose išteka upelis link netoliese telkšančio Lentvario ežero (Moluvenės baseinas).

## Šaltiniai
Greita kaip vėjas

**Greita kaip vėjas** () – 2016 m. Italijoje sukurta drama apie automobilių lenktynes. Filmas pelnė 6 pagrindinius šalies kino apdovanojimus David di Donatello.

## Pagrindiniai aktoriai
: *Aktorius – vaidmuo*
* Stefano Accorsi – Loris de Martino
* Matilda De Angelis – Džulija De Martino
* Giuseppe Gaiani – Mario De Martino
* Lorenzo Gioielli – Etorė
* Paolo Graziosi – Tonino
* Tatiana Luter – Eva
* Linda Hand
* Alexia Murray
* Roberta Mattei
* Lorenzo Patane
* Cristina Spina

## Turinys
 
Talentinga lenktynininkė Džulija po tėvo mirties yra kamuojama depresijos ir nuolatinio pinigų trūkumo. Netrukus jos gyvenime vėl pasirodo prieš 10 metų išvykęs brolis Loris su drauge, kaip paaiškėja, turintis visas teises gyventi tame pačiame būste. Loris kažkada buvo geras lenktynininkas, tačiau dabar įjunkęs į alkoholį. Džulijai taip pat nesiseka laimėti ir nors jiedu nesutaria, ji kreipiasi pagalbos į brolį. Judviejų duetas tampa pagalba vienas kitam: Džulijai – išsivaduoti iš depresijos, o Loriui – nuo priklausomybės alkoholiui...

## Pagrindiniai apdovanojimai
* David di Donatello – geriausi efektai, geriausias garsas, geriausia kinematografija, geriausias montažas, geriausias aktorius (S. Accorsi), geriausias grimas
* David di Donatello nominacijos – geriausias filmas, geriausias režisierius (M. Rovere), geriausias scenarijus, geriausias prodiusavimas, geriausia aktorė (M. De Angelis), geriausia antrojo plano aktorė (R. Mattei), geriausi kostiumai, geriausias stilistas, geriausia daina, geriausia muzika
* Globo d'oro nominacija – geriausias aktorius (S. Accorsi), geriausia kinematografija
* Nastro d‘argento – geriausias aktorius (S. Accorsi), Guglielmo Biraghi apdovanojimas (M. De Angelis)
Liūnelis (Trakų r.)

**Liūnelis** – ežeras Lietuvoje, Trakų rajone, 5,5 km į pietryčius nuo Aukštadvario. Ežero ilgis iš pietvakarių į šiaurės rytus – 0,21 km, plotis – iki 0,14 km. Altitudė 133,1 m. Šiaurvakarinis ir pietrytinis krantai aukšti, kiti krantai žemi ir plačiai užpelkėję. Iš pietų prieina Gredaičių miškas. Vakaruose išteka upelis link netoliese telkšančio Verniejaus ežero (Verknės upės intako Strūzdos baseinas). Šalia įsikūręs Babrauninkų kaimas.

## Šaltiniai
Linžeris (Trakų r., Padvarionių km.)

**Linžeris** – ežeras Lietuvoje, Trakų rajone, 8 km į vakarus nuo Trakų, Padvarionių kaime. Ežero ilgis iš vakarų į rytus – 0,33 km, plotis – iki 0,17 km. Altitudė 151,7 m. Krantai žemi, pelkėti, tik šiaurinis krantas aukštas. Pakrantėse plyti pievos, krūmai. Pietuose išteka upelis link Margio ežero intako M-2 upelio (Strėvos baseinas).

## Šaltiniai
Linžeris (Trakų r., Prūdžionių km.)

**Linžeris** arba **Inžeris** – ežeras Lietuvoje, Trakų rajone, 4 km į pietryčius nuo Semeliškių miestelio. Ežero ilgis iš šiaurės į pietryčius – 0,2 km, plotis – iki 0,08 km. Altitudė 122,5 m. Krantai žemi, pelkėti, daugiausia apaugę medžiais – ežerą supa Monių miškas. Pietryčiuose išteka upeliukas link Strėvos intako Luknios upelio. Šalia įsikūrę Prūdžionių ir Monių kaimai.

## Šaltiniai
Matilda De Angelis

**Matilda De Andželis** (, g. 1995 m. rugsėjo 11 d. Bolonija) – italų aktorė ir dainininkė.

## Filmografija
* Greita kaip vėjas (2016)
* Una famiglia (2017)
* Il premio (2017)
* Youtopia (2018)
* Una vita spericolata (2018)

## Apdovanojimai
* Berlyno kino festivalis – kylanti žvaigždė (2018)
* David di Donatello (nominacija) – geriausi aktorė ir geriausia daina (2017)
* Nastro d‘argento – Guglielmo Biraghi apdovanojimas (2016)
* Nastro d‘argento (nominacija) – geriausia daina (2018) 
* Golden Ciak (nominacija) – geriausia antrojo plano aktorė

## Nuorodos

* IMDb profilis
Matokasis

**Matokasis** – ežerėlis Lietuvoje, Trakų rajone, 2 km į šiaurę nuo Grendavės, Vilkokšnio ežero rytinėje pakrantėje. Ežerėlis ovalo formos, ilgis iš vakarų į rytus – 0,11 km, plotis – iki 0,07 km. Altitudė 143,6 m. Krantai žemi, pelkėti, ištisai apaugę medžiais ir krūmynais. Pakrantėse plyti pievos, vietomis apaugusios krūmais. Šiaurės vakaruose išteka upelis link Vilkokšnio ežero (Verknės baseinas). Aplink ežerėlį įsikūręs Žuklijų kaimas.

## Šaltiniai
Vilniaus plokštelių studija

**Vilniaus plokštelių studija** – Lietuvos garso įrašų studija, įkurta 1958.

## Istorija
1958 m. rugsėjo 10 d. įkurta plokštelių studija oficialiai darbą pradėjo kaip Rygos plokštelių fabriko „Līgo“ padalinys. Iš pradžių studija veikė Lietuvos radijo patalpose (dabartinėje Lietuvos nacionalinio radijo ir televizijos centrinėje būstinėje Konarskio g.), kur plokštelėms gaminti buvo atrenkami techniniu ir meniniu požiūriu kokybiškesni Lietuvos radijo įrašai. 1962 m. studija buvo perkelta į pastatą Jaunimo sode, kuriame tuo metu greta veikė Liaudies kūrybos namai ir Dainų šventės būstinė (dabar Barboros Radvilaitės g. 8). Prieš perkėlimą pastato pirmas aukštas buvo rekonstruotas ir pritaikytas garso įrašymui pagal architekto Romano Jalovecko projektą. 1964 m. pagal inžinieriaus V. Bangaičio projektą pagerinta 280 m² ploto įrašų kambario akustika įrengiant 32 pakabinamas piramides bei penkis Bekešio skydus, išrastus vengro Georg von Békésy.

1964 m. įkūrus visasąjunginę įrašų kompaniją „Melodija“ Vilniaus plokštelių studija perėjo jos žinion kartu su analogiškomis studijomis Maskvoje (centrinė „Melodijos“ studija), Leningrade, Tbilisyje, Taškente, Almatoje, Taline ir Rygoje. Įrašų studija „Melodijos“ padaliniu išbuvo iki Lietuvos nepriklausomybės atkūrimo. XX a. devintojo dešimtmečio pabaigoje studija turėjo daugiakanalį magnetofoną, garso įrašymo pultą, didžiojoje įrašų salėje stovėjo du „Petrof“ ir „Bechstein“ firmų fortepijonai. Toks aprūpinimas technika buvo žymiai prastesnis nei centrinės studijos Maskvoje. Dėl miesto triukšmo įrašai Vilniaus plokštelių studijoje būdavo daromi vakarais, sesijos užtrukdavo iki nakties. Lietuvai atgavus nepriklausomybę plokštelių studija veikė iki 2004 m.

## Produkcija
Vilniaus plokštelių studijos produkciją sudarė muzikiniai įrašai, skaitovų įkalbėti literatūros kūriniai, liaudies pasakos vaikams, folkloro, restauracijos, metodinės mokomosios medžiagos ir specialių užsakymų įrašai. Įrašai buvo atliekami tik su LTSR kultūros ministerijos bei „Melodijos“ vadovybės pritarimu, daug dėmesio skirta tarybinei ideologijai. Studija per metus įrašydavo 30-35 plokšteles, nors Lietuvai skirtas įrašų limitas buvo kiek didesnis, 38 vienetai. Dariaus Pocevičiaus skaičiavimu 1962-1991 m. plokštelių studija įrašė apie 1000 plokštelių.

## Šaltiniai
Lukonis

**Lukonis** arba **Lukonių Kšinskio ežeras** – ežerėlis Lietuvoje, Trakų rajone, 3 km į pietvakarius nuo Paluknio, Rūdiškių miške. Ežero ilgis iš pietvakarių į šiaurės rytus – 0,1 km, plotis – iki 0,07 km. Altitudė 138,3 m. Krantai žemi, pelkėti, ištisai apaugę medžiais ir krūmais. Į pietryčius įsikūręs Lukonių kaimas. Ežerėlis nenutekantis, priklauso Merkio intako Luknos baseinui.

## Šaltiniai
Silvio Orlando

**Silvio Orlando** (g. 1957 m. birželio 30 d.) – italų aktorius.

## Filmografija
### Kinas

* Kamikazen - Ultima notte a Milano (1988)
* Palombella rossa (1989)
* La settimana della Sfinge (1990)
* Matilda (1990)
* Il portaborse (1991)
* Un'altra vita (1992)
* Arriva la bufera (1993)
* Sud (1993)
* La scuola (1995)
* Il cielo è sempre più blu (1996)
* Ferie d'agosto (1996)
* I magi randagi (1996)
* La mia generazione (1996)
* Vesna va veloce (1996)
* Intolerance (1996)
* Nirvana (1997)
* Auguri professore (1997)
* Figli di Annibale (1998)
* Aprile (1998)
* Polvere di Napoli (1998)
* Fuori dal mondo (1999)
* Preferisco il rumore del mare (2000)
* La stanza del figlio (2001)
* Luce dei miei occhi (2001)
* Il consiglio d'Egitto (2002)
* Il bacio dell'orso (2002)
* El Alamein - La linea del fuoco (2002)
* Il posto dell'anima (2003)
* Po vidurnakčio (2004)
* Il caimano, regia di Nanni Moretti (2006)
* Caos calmo (2008)
* Il papà di Giovanna (2008)
* Ex (2009)
* Didelė svajonė (2009)
* Genitori & figli - Agitare bene prima dell'uso (2010)
* La passione (2010)
* Missione di pace (2011)
* Un castello in Italia (2013)
* La variabile umana (2013)
* La sedia della felicità (2014)
* Beveik tobula šalis (2016)
* Ryšiai (2020)
* Ariaferma (2021)
* Il bambino nascosto (2021)
* Siccità (2022)

### Televizija
* Michele alla guerra (TV filmas) (1994)
* Zanzibar (1988)
* Vicini di casa (1991-1992)
* Padri e figli (2005)
* Il delitto di via Poma (TV filmas) (2011)
* Un Natale con i Fiocchi (TV filmas) (2012)
* Jaunasis popiežius (2016)
* Naujasis popiežius (2020)

## Apdovanojimai ir nominacijos
### [[David di Donatello]]

### [[Ciak d'oro]]

### [[Globo d'oro]]

### [[Nastro d'argento]]

### Kiti apdovanojimai

## Nuorodos

* IMDb profilis
Mencas

**Mencas** – ežeras Lietuvoje, Trakų rajone, 8 km į šiaurę nuo Trakų. Ežero ilgis iš šiaurės į pietus – 0,46 km, plotis – iki 0,21 km. Altitudė 153,1 m. Pietinėje ežero dalyje yra pelkėta 0,74 ha sala. Ežero kranto linija labai vingiuota. Krantai daugiausia aukšti, tik pietrytinis krantas žemas ir pelkėtas. Iš šiaurės prieina Rykantų miškas, kitose pakrantėse plyti pievos. Prie ežero įsikūrę Senosios Būdos ir Būdos I kaimai. Ežeras nenutekantis, priklauso Neries intako Bražuolės baseinui.

## Šaltiniai
Driežas moters odoje

**Driežas moters odoje** () – 1971 m. sukurtas giallo filmas.

## Pagrindiniai aktoriai
: *Aktorius – vaidmuo*
* Florinda Bolkan – Kerol Hemond
* Stanley Baker – inspektorus Korvinas
* Jean Sorel – Frenkas Hemondas
* Silvia Monti – Debora
* Anitar Strindberg – Džulija
* Alberto de Mendoza
* Elly Galeani

## Turinys
 
Kerol Hemond – pasiturinčio politiko ir verslininko Edmundo Braitono duktė, pas kurį dirba ir jos vyras, teisininkas Frenkas. Kerol lankosi pas psichiatrą, nes ją nuolat kankina erotinio ir smurtinio pobūdžio sapnai, kuriuose taip pat dalyvauja jos draugė, foto modelis Džulija. Viename iš sapnų Kerol nužudo Džuliją ir gydytojas tai įvardina kaip jos pačios išsilaisvinimą.

Netrukus paaiškėja, kad Džulija iš tiesų nužudyta ir Kerol tampa pagrindine įtariamąja. Tėvui pavyksta susitarti dėl užstato, kad duktė būtų paleista iš kalėjimo, nes vieninteliai nusikaltimo liudininkai yra nuo narkotikų apsvaigusi hipių pora. Kerol vyras Frenkas taip pat bando išsiaiškinti nusikaltimą ir aplinkybės nukrypsta į jo uošvį. Negalėdamas pakelti tokio įtarimo, Edmundas Braitonas nusižudo, tačiau galiausiai paaiškėja, kad tikroji žudikė yra Kerol...
Algirdas Valavičius

**Algirdas Valavičius** (1933 m. lapkričio 20 d. Margavoniuose, Šeduvos valsčiuje – 2025 m. kovo 27 d.) – Lietuvos miškininkas, išradėjas, Druskininkų miško muziejaus „Girios aidas“ įkūrėjas.

## Biografija
1953 m. baigė Panevėžio berniukų 1-ąją vidurinę mokyklą, 1958 m. Lietuvos žemės ūkio akademijos Miškų ūkio fakultetą.

1958–1960 m. – Nidos girininkijos girininkas (sutvirtino pajūrio kopas, įkūrė daigynus). 1960–1972 m. – Druskininkų miškų ūkio vyriausiasis miškininkas (įrengė 35 km naujų miško kelių, apsodino ~3200 ha naujų miškų ir kt.)

Žemės ūkio mokslų daktaras (1970 m.), Lietuvos nusipelnęs išradėjas (1972 m.), sukonstravo miškų želdymo sėjamąją „Lietuva-25“.

1990–1992 m. Lietuvos miškininkų sąjungos prezidentas.

1971 m. įkūrė ir suprojektavo miško muziejų „Girios aidas“, buvo jo direktorius, atstatė jį po 1992 m. gaisro. Su kitais įrengė Druskininkų Saulės taką.

Suprojektavo ir pastatė namelių ant vištos kojelės (prie Merkinės, Šventojoje), namelių medžiuose (Druskininkuose).

## Įvertinimas
* 2004 m. Druskininkų garbės pilietis 

## Šaltiniai

## Nuorodos
* Jūratė Mičiulienė. „Girios aido“ kūrėjas nustebino ir ispanus, *Lietuvos žinios*, 2012 rugpjūčio 17.
* Miškininko A.Valavičius sukurtas „Girios aidas“ – meilės miškui ir medžiui įrodymas.
* Antanas Lankelis. Miškininkas iš didžiosios raidės Algirdas Valavičius mini 90-metį.
Norman McLaren

**Norman McLaren** (1914 m. balandžio 11 d. – 1987 m. sausio 27 d.) – škotų kilmės kanadiečių animatorius, režisierius ir prodiuseris.

Jis buvo keleto animacijos ir kino filmų gamybos sričių pradininkas, išvystė ranka piešiamos animacijos, ant kino juostos piešiamos animacijos, vizualinės muzikos, abstraktaus kino, pikseliacijos ir grafinio garso technikas.

Už kūrybą apdovanotas Oskaru („Neighbours“, 1952 m.), sidabriniu lokiu („Rythmetic“, 1956 m.) ir BAFTA („Pas de deux“, 1968 m.).

## Šaltiniai

## Nuorodos
*
Mergiškių ežeras

**Mergiškių ežeras** – ežeras Lietuvoje, Trakų rajone, 6,5 km į šiaurę nuo Aukštadvario. Ežero ilgis iš šiaurės vakarų į pietryčius – 0,16 km, plotis – iki 0,11 km. Altitudė 196,1 m. Krantai žemi, pelkėti, pakrantės kalvotos. Aplinkui plyti pievos, apaugusios pavieniais krūmais ir medžiais. Iš vakarų prieina Mergiškių Kalvų miškas. Šalia įsikūręs Mergiškių kaimas. Ežeras nenutekantis, priklauso Strėvos intako Dabintos baseinui.

## Šaltiniai
Gorakhnathas

**Gorakhnathas** () arba ***Gorakšanathas*** – apie X–XI a. gyvenęs indų jogas, dvasinis mokytojas, hatha jogos pagrindėjas ir tantrinio gorakhnathų (arba kanphatų) ordino pradininkas.

Biografija nežinoma, sukurtos įvairios hagiografijos, nupasakojančios nežemišką jo kilmę. Šaltiniuose (marathų kalba) pirmą kartą paminėtas XIII a. Gorakhnathas veikiausiai gimė Pandžabe, palaidotas Gorakhpure, jo kapas yra piligrimystės vieta.

Gorakhnatho sekėjai nathai, kurių pasaulėžiūrai įtakos turėjo šaivizmas ir tantrizmas, Gorakhnathą laiko Šivos įsikūnijimu. Jo pasekėjų daugiausia yra Maharaštroje. Ten jis laikomas vienu iš devynių didžiųjų gurų (navnathų). Jo mokytoju laikomas Matsjendra. Apie Gorakhnatho dvasinius pasiekimus ir stebukladarystę sukurta daug legendų. Jam priskiriama apie 30 veikalų sanskritu ir hindi kalba, tarp jų hatha jogos veikalas *Siddha Siddhanta Paddhati*.

## Šaltiniai
Gotthard Johann von Tiesenhausen

**Gotthard Johann von Tiesenhausen** (? – 1641 m. rugpjūčio 9 d.), nuo 1621 m. sausio 30 d. iki 1634 m. Vendeno vaivadijos kaštelionas, nuo 1634 m. iki 1640 m. Dorpato (Tartu) vaivada. Kilęs iš riterių Tyzenhauzų giminės.

## Literatūra
* Teodor Żychliński, Złota księga szlachty polskiej, R4 (1882), s. 389-401.

## Nuorodos
* Gotthard Johann Tiesenhausen giminės medis @ Geni.com
Misa (ežeras)

**Misa** – ežeras Lietuvoje, Trakų rajone, 2,5 km į šiaurės vakarus nuo Bražuolės. Ežero ilgis iš vakarų į rytus – 0,15 km, plotis – iki 0,1 km. Altitudė 118,7 m. Krantai žemi, pelkėti. Pakrantės apaugę medžiais ir krūmynais, tik šiaurrytinėje pakrantėje plyti pievos. Pietvakariuose išteka upeliukas link netoliese tekančios Bražuolės upės (Neries intakas). Į rytus įsikūręs Gratiškių kaimas.

## Šaltiniai
Misa

**Misa** gali reikšti:
* misa – nuopilas nuo salyklo alui, salyklo ekstraktas;
* Misa – ežeras Trakų rajone;
* Misa – upė Latvijoje;
* Misa – upė Italijoje;
* La Misa – gyvenvietė Meksikoje, Sonoroje;
* Misa – gyvenvietė Kongo DR;
* Misa – gyvenvietė Indijoje, Asame.
Miškežeris (Trakų r.)

**Miškežeris** arba **Miško ežeras** – ežeras Lietuvoje, Trakų rajone, 8,5 km į šiaurę nuo Trakų. Ežero ilgis iš vakarų į rytus – 0,27 km, plotis – iki 0,18 km. Altitudė 137,3 m. Krantai žemi, pelkėti. Pakrantės kalvotos, apaugę mišku. Šalia įsikūręs Miškežerio kaimas. Ežeras nenutekantis, priklauso Neries intako Bražuolės baseinui.

## Šaltiniai
Tūbausių I senosios kapinės

**Tūbausių I senosios kapinės**, vadinamos *Markapiais, Maro kapais, Senovės kapais* (valstybės saugoma kultūros vertybė: unikalus kodas – , senas registro kodas – L841) – neveikiančios kapinės pietvakarinėje Kretingos rajono savivaldybės teritorijos dalyje, Tūbausiuose (Kretingos seniūnija), 65 m į šiaurės vakarus nuo Užtvankos gatvės (kelio Kurmaičiai–Genčai), kairiajame Akmenos krante. 

## Kapinės

Įrengtos aukštumos pakraštyje, kurį iš vakarų juosia Akmenos slėnis, o šiaurėje – griova, kuria seniau tekėjo bevardis upokšnis.

Kapinės netaisyklingo, šiaurės vakarų–pietryčių kryptimi nežymiai ištęsto ovalo plano, 25 m ilgio ir 20 m pločio, apjuostos palaidų akmenų pylimu, kurio perimetras – 104 m, aukštis – iki 0,7 m, plotis – 1–1,2 m. Šiaurės rytinėje pylimo dalyje paliktas 1,5 m pločio įėjimas.

Paviršius nelygus, banguotas, nuolaidėja į šiaurę, link griovos. Laidojimo žymių nesimato. Pietrytinėje dalyje stovi medinė, stačiakampė stačiasienė, vienkamarė koplytėlė su Švč. Mergelės Marijos skulptūra (registrinis objektas ). Pakraščiuose palei pylimą auga lapuočiai medžiai.  

Teritorijos plotas – 575 kv. metrai.

Kapinės patenka į priešistorinės gyvenvientės () šiaurės vakarinį pakraštį. 2,2 km į šiaurės rytus-šiaurę yra antrosios senosios kapinės.

## Istorija

Kapinės vadinamos Markapiais, Maro kapais, Senovės kapais. Įrengtos XVI a. dirbamos kaimo žemės pakraštyje. Veikė iki XVIII a. pabaigos, laidoti Tūbausių kaimo gyventojai.

Jas uždarius, nuo XIX a. iki XX a. 2 dešimtmečio pabaigos retsykiais be kunigo buvo laidojami nekrikštyti mirę kūdikiai, savižudžiai, skenduoliai, užkrečiamų ligų epidemijų aukos.

Mirusiems atminti nuo seno stovėjo koplytėlė (1913 m. atnaujino Antanas Rimkus), stogastulpis, trys monumentalūs kryžiai. Prie koplytėlės per Gegužines pamaldas kaimo gyventojai rinkdavosi pasimelsti už mirusiuosius, giedojo Visų Šventųjų litaniją.

1936 m. žvalgė Kretingos muziejus, 1959 m. – Juozas Mickevičius (Kretingos kraštotyros muziejus),  1982 m. – Mokslinė metodinė kultūros paminklų apsaugos taryba (ekspedicijos vadovas Romas Olišauskas), 1993 m. – Julius Kanarskas (Kretingos muziejus), 1995 m. – Loreta Kazlavickienė, Jadvyga Verksnienė (Kultūros paveldo centras), 2013 m. – Arūnas Strazdas (Kultūros paveldo centras). 

1972–1984 m. registruotos vietinės reikšmės archeologijos paminklų sąraše (eilės Nr. AV-527), 1998 m. – nekilnojamųjų kultūros vertybių registro laidojimo vietų sąraše (registro kodas L841), 2005 m. pripažintos valstybės saugomu kultūros paveldo objektu.

## Šaltiniai

## Nuorodos
* 
* Kretingos krašto enciklopedija: Tūbausių k. I senosios kapinės (Markapiai)
Aš milijardierius

**Aš milijardierius** () – 2018 m. sukurta komedija.

## Pagrindiniai aktoriai
: *Aktorius – vaidmuo*
* Marco Giallini – Numa Tempesta
* Elio Germano – Bruno
* Eleonora Danco – Anžela
* Jo Sung – Dimitrijus
* Francesco Gheghi – Nikola
* Paola Da Grava
* Federica Santoro
* Marcello Fonte

## Turinys
 
Milijardienius Numa Tempesta apkaltinamas vengimu mokėti mokesčius ir nuteisiamas vienieriems metams socialinių darbų, kuriuos turi atlikti benamių prieglaudoje. Šios vadovei visai nerūpi jo turtai ir padėtis – Numa kasdien turi atiduoti jai telefoną, dėl ko negali tvarkyti verslo reikalų, o jo galutinį įvertinimą atliks patys benamiai. Galiausiai Numa nusprendžia šiems mokėti už savo teigiamą įvaizdį, o kai sužlunga jo verslo projektas – perrengia benamius ir verslo partneriams pristato juos kaip naujus investuotojus. Vis tik jo afera išaiškinama, kai prieglaudos vadovė, kankinama sąžinės, praneša policijai, kad Numa pasinaudojo savo įtaka, kad būtų priimtas benamiams naudingas įstatymas. Numa atsiduria už grotų, tuo tarpu buvę benamiai pradeda sėkmingą kazino verslą...

## Apdovanojimai
* Nastro d'argento (nominacija) nominacija – geriausias komedijos aktorius (M. Galliani)
* Kanų kino festivalis (nominacija) – specialus apdovanojimas (P. L. Pisano)
MR 73

**MR 73** – 2008 m. Prancūzijoje sukurtas kriminalinis filmas. Jo pavadinimas reiškia revolverio modelį.

## Pagrindiniai aktoriai
: *Aktorius – vaidmuo*
* Daniel Auteuil – Luisas Šnaideris
* Olivia Bonamy – Žiustina
* Catherine Marchal – Mari
* Francis Renaud – Kovalskis
* Gerald Laroche
* Philippe Nahon
* Louise Monot

## Turinys
 
Luisas Šnaideris – depresija sergantis policininkas, dėl nuolatinio girtuokliavimo galintis netekti darbo. Net ir pažemintas pareigose, jis tęsia ankstesnę bylą – mėgina sučiupti serijinį žudiką. Tuo pačiu metu iš kalėjimo rengiamasi paleisti kitą žudiką, kurį Luisas kažkada sučiupo. Pastarasis visus įtikino, kad per  25 metus, praleistus už grotų, jis atsivertė į tikėjimą ir pasikeitė. Tikimybė, kad žudikas atsidurs laisvėje, labiausiai neramina jauną merginą Žiustiną, kuri kartu su seserimi liko gyvo po to, kai buvo nužudyti jų tėvai. Ji kreipiasi pagalbos į Luisą, tikėdamasi, kad šis, nepaisant priklausomybės alkoholiui, sugebės ją apginti...
Tūbausių II senosios kapinės

**Tūbausių II senosios kapinės**, vadinamos *Kapeliais* (valstybės saugoma kultūros vertybė: unikalus kodas – , senas registro kodas – L840) – neveikiančios kapinės pietvakarinėje Kretingos rajono savivaldybės teritorijos dalyje, Tūbausiuose (Kretingos seniūnija), 0,35 km į šiaurės vakarus nuo Užtvankos gatvės (kelio Kurmaičiai–Genčai), kairiajame Akmenos (rytiniame Tūbausių tvenkinio) krante. 

## Kapinės

Įrengtos lygioje vietoje, dirvonuojančiame lauke. Teritorija išlyginta melioracijos metu, iš aplinkos vizualiai neišsiskiria.  

Teritorijos plotas – 0,12 ha.

2,2 km į pietvakarius-pietus yra Tūbausių I senosios kapinės.

## Istorija

Veikė XVII–XVIII a. kaimo šiauriniame pakraštyje buvusioje akmeningoje dirbamoje žemėje, kuri tarpukariu pateko į Boneventūro Ruibio sklypą. 

Kapinės buvo nedidelės, stačiakampio plano, apie 20 m ilgio ir 7 m pločio, pailgos rytų–vakarų kryptimi, apjuostos palaidų akmenų pylimu, palei kurį augo medžiai. 

Jas uždarius, iki XX a. pr. čia retsykiais be kunigo buvo laidojamos užkrečiamų ligų epidemijų aukos. Mirusiųjų atminimą nuo XIX a. saugojo trys monumentalūs kryžiai, prie kurių kaimo gyventojai per Gegužines pamaldas ateidavo pagerbti mirusiųjų.

1955–1956 m. kryžiai ir medžiai iškirsti kurui, o pylimo akmenys suskaldyti statyboms. XX a. 8 dešimtmetyje melioratoriai pavertė kapines ariamu lauku.

1936 m. žvalgė Kretingos muziejus, 1959 m. – Juozas Mickevičius (Kretingos kraštotyros muziejus), 1995 m. – Loreta Kazlavickienė ir Jadvyga Verksnienė (Kultūros paveldo centras). 

1972–1977 m. registruotos vietinės reikšmės archeologijos paminklų sąraše (eilės Nr. AV-526), 1998 m. – nekilnojamųjų kultūros vertybių registro laidojimo vietų sąraše (registro kodas L840), 2005 m. pripažintos valstybės saugomu kultūros paveldo objektu.

## Šaltiniai

## Nuorodos
*
Martina Stella

**Martina Stela** (, g. 1984 m. lapkričio 28 d. Florencija) – italų aktorė ir scenaristė. 

## Biografija
Stela debiutavo kine sulaukusi 16, juostoje „L’ultimo bacio“, kuri buvo nominuota eilei David di Donatello apdovanojimų ir plačiai demonstruota užsienio šalyse. JAV Stelos vaidmuo neliko nepastebėtas ir ji buvo įvartinta kaip jaunoji Reese Witherspoon. Po keleto vaidmenų tėvynėje, ji taip pat gavo keletą vaidmenų Holivude: Oušeno dvyliktukas (2004) ir Devyni (2009).

Nuo 2002 m. ji vaidina teatre, taip pat dalyvauja įvairiuose televizijos projektuose.

## Šeima
2011-14 m. susitikinėjo su stilistu Gabriele Gregorini, su kuriuo 2012 m. susilaukė dukters. Tarp kitų jos buvusių partnerių yra ir garsus lenktynininkas Valentino Rossi.

Nuo 2016 m. Stela ištekėjusi už aktoriaus Andrea Manfredonia. 2021 m. pora susilaukė sūnaus Leonardo.

## Filmografija

* L'ultimo bacio (2001)
* Un amore perfetto (2002)
* Amnèsia (2002)
* Nemmeno in un sogno (2002)
* Oušeno dvyliktukas (2004) 
* Peopling The Palaces At Venaria Reale (2007)
* K. Il bandito (2007)
* Il mattino ha l'oro in bocca (2008)
* Il seme della discordia (2008)
* Un'estate ai Caraibi (2009)
* Devyni (2009)
* Ti presento un amico (2010)
* Sapore di te (2014)
* Itališkos lenktynės (2015)
* Prima di lunedì (2016)
* Attesa e cambiamenti (2016)
* Prigioniero della mia libertà (2016)
* Natale a 5 stelle (2018)

## Apdovanojimai
* Capri specialus apdovanojimas (2007)
* Kineo apdovanojimas (nominacija) – geriausia antrojo plano aktorė (2008)
* Premio Berenice – specialus žiuri prizas (2009)
* Monte Karlo TV festivalis (nominacija) – geriausia mini serial aktorė (2012)

## Šaltiniai

## Nuorodos

* IMDb profilis
Ėgliškių (Andulių) evangelikų liuteronų senosios kapinės

**Andulių, Ceipių kaimo evangelikų liuteronų senosios kapinės** (regioninio reikšmingumo lygmens valstybės saugoma kultūros vertybė, turinti dailės ir memorialinį vertingųjų savybių pobūdį: unikalus kodas – , senas registro kodas – L585) – neveikiančios konfesinės kapinės pietvakariniame Kretingos rajono savivaldybės teritorijos pakraštyje, Ėgliškiuose (Žalgirio seniūnija), 0,5 km į pietus nuo Danės gatvės (kelio Klaipėda–Triušiai–Kretinga), kairiajame Dangės krante. 

## Kapinės

Įrengtos slėnio terasoje stūksančioje kalvoje. Jos rytų–vakarų kryptimi ištęsto ovalo plano, apie 45 m ilgio ir 30 m pločio, apjuostos palaidų akmenų pylimu, kurio rytinėje dalyje paliktas įėjimas.

Paviršius išgaubtas, žemėja link kalvelės kraštų. Kapinėse išlikę keli tuščiaviduriai betoniniai antkapiai, 4 kaltiniai, ažūriniais stilizuoto augalinio motyvo ornamentais puošti kryžiai ir pora tašyto akmens antkapinių paminklų. Viename iškalta trumpa epitafija: „Mikel / Jozaitis / * 10. 8. 1916 / † 5. 6. 1917“, kitame – „JONIS JUSAITIS / * 20 .II. 1904 / † 14. X. 1931 / ILSĖKIS PAKAJOI“.    

Teritorijos plotas – 2 212 kv. metrai.

Į pietus-pietryčius nuo kapinių stūkso Ėgliškių (Andulių) piliakalnis su alkakalniu, o į rytus – priešistorinis kapinynas. 

## Istorija

Kapinės įrengtos XIX a. pirmoje pusėje, pažymėtos 1860 m. Prūsijos karalystės žemėlapyje. Jose laidoti Ceipių (), 1896 m. pavadintų Anduliais (), kaimo evangelikai liuteronai. 

Kapinėse palaidota per 80 žmonių, daugiausia – nuo įvairių ligų mirusių kūdikių ir vaikų. Tarp jų buvo Mikelis Juozaitis (, gim. 1916 m. rugpjūčio 10 d., mir. 1917 m. birželio 5 d.), Jonio ir Urtės Kubilių duktė Ieva Kubiliūtė (, gim. 1905 m. gruodžio 29 d., mir. 1929 m. rugpjūčio 5 d.), Jonis Jusaitis (gim. 1904 m. vasario 20 d., mir. 1931 m. spalio 14 d.). Kapus žymėjo Mažajai Lietuvai būdingi nedideli mediniai ir ornamentuoti kaltiniai kryžiai, o nuo XX a. pr. – tašyto akmens antkapiniai paminklai ir betoniniai antkapiai.  

Panaikinus Andulių kaimą, nuo 1950 m. kapinės nebenaudojamos. Jos priskirtos Ėgliškių kaimui, 1982–1990 m. ne kartą išniekintos (perkasta dalis kapų, sulankstyti kaltiniai kryžiai, išvežti keli antkapiniai paminklai).

1990 m., 1992 m. ir 1993 m. kapines aprašė ir fiksavo Julius Kanarskas (Kretingos muziejus), 1995 m. – Kultūros paveldo centras (istorikės Loreta Kazlavickienė, Jadvyga Verksnienė), 2013 m. – Arūnas Strazdas (Kultūros paveldo centras). 

1997 m. registruotos nekilnojamųjų kultūros vertybių registro laidojimo vietų sąraše (registro kodas L585), 2005 m. pripažintos valstybės saugomu kultūros paveldo objektu.

## Šaltiniai

## Nuotraukos

Vaizdas:Andulių kapinių I kryžius 1989.jpg| Andulių kapinių I kryžius
Vaizdas:Andulių kapinių II kryžius 1989.jpg| Andulių kapinių II kryžius
Vaizdas:Andulių kapinių III kryžius 1989.jpg| Andulių kapinių III kryžius
Vaizdas:Andulių kapinių IV kryžius 1989.jpg| Andulių kapinių IV kryžius
Vaizdas:Andulių kapinių V kryžius 1989.jpg| Andulių kapinių V kryžius


## Nuorodos
*
Almoez Ali

**Almoezas Ali Zainas al Abidinas Abdulachas** (, g. 1996 m. rugpjūčio 19 d.) – iš Sudano kilęs Kataro futbolininkas, puolėjas.

## Karjera

Gimė Sudane, bet vaikystėje persikėlė į Katarą. Lankė jaunimo futbolo akademijas, tarp jų „Aspire“ akademiją, įsteigtą siekiant pakelti Kataro futbolo lygį. Kaip profesionalas debiutavo 2015 m. Austrijos klube Linco LASK, vėliau žaidė Ispanijos trečiojo ešelono klube „Leonesa“, o 2016 m. grįžo į Katarą ir prisijungė prie „Lekhwiya“ klubo.

## Rinktinės

Atstovavo Kataro jaunimo rinktinėms, dalyvavo AFC U-20 (2015 m.) ir U-23 (2018 m.) čempionatuose bei pasaulio U-19 (2014 m.) ir U-20 (2015 m.) čempionatuose. 

Su Kataro nacionaline rinktine dalyvavo 2019 m. AFC Azijos taurėje, kur tapo ne tik žemyno čempionu, bet ir rezultatyviausiu žaidėju (9 įvarčiai, pagerino ligtolinį čempionato rekordą, pasiektą Ali Dėjaus) bei išrinktas geriausiu turnyro futbolininku.

## Laimėjimai
;
* AFC Azijos taurė: 2019, 2023 m.
* WAFF čempionatas: 2014 m.
; Kataro jaunimo rinktinė
* AFC U-19 čempionatas: 2014 m.
;Asmeniniai
* AFC U-23 čempionato rezultatyviausias žaidėjas (2018 m., 6 įv.)
* AFC Azijos taurės rezultatyviausias žaidėjas (2019 m., 9 įv.)
* AFC Azijos taurės geriausias žaidėjas (2019 m.)

## Dalyvavimas čempionatuose

|}

## Išnašos

## Nuorodos
*
Meškerėlis

**Meškerėlis** – ežeras Lietuvoje, Trakų rajone, 6 km į pietryčius nuo Aukštadvario. Ežero ilgis iš pietvakarių į šiaurės rytus – 0,43 km, plotis – iki 0,27 km. Altitudė 134,9 m. Vakarinis krantas aukštas. Ežerą supa Gredaičių miškas. Šiaurėje išteka upelis link Liūnelio ežero (Verknės upės intako Strūzdos baseinas). Į šiaurės rytus įsikūręs Babrauninkų kaimas. Veikia kaimo turizmo sodyba Gudašių kaime.

## Šaltiniai